CELEX: 32015D1199
Language: sk
Date: 2015-07-17 00:00:00
Title: Vykonávacie rozhodnutie Komisie (EÚ) 2015/1199 zo 17. júla 2015, ktorým sa Bosna a Hercegovina uznáva za krajinu bez výskytu Clavibacter michiganensis ssp. sepedonicus (Spieckerman a Kotthoff) Davis et al. [oznámené pod číslom C(2015) 4838]

22.7.2015   
            
            
               SK
            
            
               Úradný vestník Európskej únie
            
            
               L 194/42
            
         VYKONÁVACIE ROZHODNUTIE KOMISIE (EÚ) 2015/1199
   zo 17. júla 2015,
   ktorým sa Bosna a Hercegovina uznáva za krajinu bez výskytu Clavibacter michiganensis ssp. sepedonicus (Spieckerman a Kotthoff) Davis et al.
   
      
         [oznámené pod číslom C(2015) 4838]
      
   
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 2000/29/ES z 8. mája 2000 o ochranných opatreniach proti zavlečeniu organizmov škodlivých pre rastliny alebo rastlinné produkty do Spoločenstva a proti ich rozšíreniu v rámci Spoločenstva (1), a najmä na jej časť A bod 12 prílohy III,
   keďže:
   
               (1)
            
            
               V časti A bode 12 prílohy III k smernici 2000/29/ES sa stanovuje všeobecný zákaz zavedenia do Únie hľúz stolonotvorných a hľuzotvorných druhov rodu ľuľok Solanum L. a ich krížencov, iných ako tie, ktoré sú špecifikované v bodoch 10 a 11 v uvedenej časti A, vrátane hľúz sadivových a nesadivových zemiakov Solanum tuberosum L. s pôvodom v tretích krajinách. Uvedený zákaz sa nemá vzťahovať na európske tretie krajiny uznané za krajiny bez výskytu Clavibacter michiganensis ssp. sepedonicus (Spieckerman a Kotthoff) Davis et al. (ďalej len „organizmus“).
            
         
               (2)
            
            
               Z informácií týkajúcich sa prieskumných kampaní v rokoch 2011, 2012 a 2013, zo správy týkajúcej sa prieskumnej kampane v roku 2014, ktorú poskytla Bosna a Hercegovina, a z informácií získaných počas auditu, ktorý v tejto krajine vykonal Potravinový a veterinárny úrad v marci a apríli 2014, vyplýva, že organizmus sa v Bosne a Hercegovine nevyskytuje a že táto krajina prijala uspokojivé nadväzujúce opatrenia v reakcii na odporúčania záverečnej správy z auditu Potravinového a veterinárneho úradu.
            
         
               (3)
            
            
               Preto je vhodné uznať Bosnu a Hercegovinu za krajinu bez výskytu tohto organizmu.
            
         
               (4)
            
            
               Toto rozhodnutie nemá vplyv na žiadne následné zistenia, ktorými sa môže preukázať, že sa tento organizmus v Bosne a Hercegovine vyskytuje.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Uznanie
   Bosna a Hercegovina sa uznáva za krajinu bez výskytu Clavibacter michiganensis ssp. sepedonicus (Spieckerman a Kotthoff) Davis et al. (ďalej len „organismus“).
   Článok 2
   Vyžiadanie informácií
   Komisia požiada Bosnu a Hercegovinu, aby každý rok poskytovala informácie potrebné na overenie, že Bosna a Hercegovina je naďalej krajinou bez výskytu tohto organizmu.
   Článok 3
   Adresáti
   Toto rozhodnutie je určené členským štátom.
   
      V Bruseli 17. júla 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 169, 10.7.2000, s. 1.